cyanic-selkie/wikianc huggingface dataset:
Lyrehalar
Reproduksjon og levevis
Lyrehalar beitar på insekt, edderkoppar, meitemark og nokre gonger frø. Dei finn mat på bakken ved å skrape med føtene gjennom nedfall av blad. Når dei er utrygge, vel dei heller å springe bort i staden for flyge. Dei vil skjule seg i hòler.
Imitering
Repertoaret av lydar frå desse fuglane er ei rik blanding av 'eigen' song og ei rekkje andre lydar som dei har høyrt. Syrinxen hos lyrefuglar er dei mest avanserte av alle sporvefuglar, det gjev dei særlege evner til eit vokalrepertoar og til etteraping utan sidestykke blant fuglar.
Hannfuglar av lyrehalar kan gjeve att songar frå andre fuglar med stort truverde og dei er i stad til å ha 'samtalar' med flokkar av fuglar, dei imiterar dyr og menneskelege lydar, maskiner av alle slag, eksplosjonar og musikkinstrument. Lyrehalar er i stand til å etterlikne nesten alle lydar - frå ei fløyte til ei tømmermannssag, og ikkje uvanleg, lydar så ulike som motorsager, bilmotorar og bilalarmar, brannalarmar, rifleskot, fotoapparat, hundebjeffing, gråtande babyar, og til og med menneskelege røyster. Hoer av lyrehalar er også dyktige til å etterlikne, men ein høyrer ikkje hofuglar så ofte som hannfuglar.
Årskogane
Årskogane er ein gard i Hjørundfjorden, gardsnummer 167 i Ørsta kommune. Før kommunesamanslåinga 1.1.1964 var den gardsnummer 57 i Hjørundfjord.
Garden ligg i Bondalen, nord for Bondalselva, med Heimste-Holen på vestsida og Rise på austsida.
Namnet
Namnet kjem nok av treslaget Or, på sunnmørsk åre.
Dønna kommune
Dønna er ein kommune på Helgeland i Nordland fylke.
Dønna kommune vart oppretta i 1962 ved at Nordvik kommune og Dønnes kommune vart slegne i hop. Sidan vart òg Åkvika i Herøy overført til Dønna, slik at kommunen no omfattar heile øya Dønna og nokre øyar aust og vest for hovudøya. Dei største av desse er Løkta med ferjeleiet Kopardal og Vandved.
Dønna har ferjesamband til Sandnessjøen frå Bjørn. Øya er òg knytt til nabokommunen Herøy med bru over Åkviksundet.
Ordforråd
Ordforråd eller leksikon er det samla settet av ord som blir brukt i eit språk, ein dialekt, eit spesialisert språk eller av eit enkeltindivid. Lingvistisk sett kan det definerast som settet av medlemmane i dei opne og lukka ordklassene. Hjå ein enkeltperson er det aktive ordforrådet mengda ord han bruker når han taler eit visst språk, det passive er talet på ord han forstår.
Storleik
I teorien er ordforrådet i eit språk uendeleg stort, i og med at det alltid er mogleg å danne nye ord, ved hjelp av samansetjing, avleiing og lån. Samtidig kan eldre ord gå ut av bruk og ikkje vera del av noko aktivt ordforråd.
Sveinung
Sveinung er eit mannsnamn, av norrønt Sveinungr, av 'son (eller ætling) av Svein'.
Bruken av namnet i Noreg
Namnet var opphavleg eit tilnamn, kjend sidan 900-talet.
Marc Ravalomanana
Marc Ravalomanana er ein madagassisk politikar. Han var president på Madagaskar frå 2002 til 2009.
Ravalomanana vart fødd i Imerikasina på Madagaskar. Han vart borgarmeister i hovudstaden, Antananarivo i 1999 og stilte til val som president i desember 2001. Både han og motstandaren og føregangaren Didier Ratsiraka meinte dei hadde vunne valet. Ravalomanana erklærte seg sjølv som president i februar 2002, og vart godkjend i april same år, og vart innsett i mai. Ravalomanana er kjend for si sterke kristne tru.
Pierre Curie
Pierre Curie var ein fransk vitskapsmann, gift med Marie Curie som han delte eine halvdelen av Nobelprisen i fysikk med i 1903, for å ha oppdaga grunnstoffa radium og polonium. Han gjorde banebrytande arbeid innan krystallografi, magnetisme, piezoelektrisitet og radioaktivitet.
Livssoge
Curie var fødd i Paris. Han fekk undervising heime av far sin, og utvikla tidleg ei interesse for matematikk og geometri. 18 år gammal blei han laboratorieassistent ved Sorbonne. Der studerte han mellom anna oppbygginga av krystallar. Saman med broren Jacques oppdaga han piezoelektrisiteten.
I 1894 møtte han Marie Sklodowska. Dei gifta seg eitt år seinare og byrja eit fruktbart forskingssamarbeid som mellom anna førte til oppdaginga av to nye radioaktive grunnstoff, polonium og radium. Ved hjelp av magnetiske felt på strålinga frå radium påviste Pierre partiklar som var elektrisk positive, nøytrale og negative. Ernest Rutherford gav dei seinare nemningane alfa-, beta- og gammastrålar.
Pierre Curie blei lektor ved Sorbonne i 1900 og professor i 1904. I 1906 blei han påkøyrd i rue Dauphine i Paris og døydde momentant.
Ettermæle
I 1910 vedtok radiologar å kalla opp radioaktivitetseininga curie etter Pierre Curie. I 1944 blei det nylaga grunnstoffet curium kalla opp etter ekteparet Curie. I 1995 blei oska av Pierre og Marie lagt til kvile i Panthéon i Paris, der dei mest heidra franskmennene ligg.
Hovden i Flora
Hovden er ei øy i Hellefjorden i Kinn kommune i Vestland , 10 km nordvest for Florø. Ho har eit areal på 14,6 km².
Nord for Hovden ligg Frøysjøen og øya Frøya. Kvanhovden fyr ligg på vestsida av Hovden. På nordsida av Hovden ligg halvøya Nordhovden, knytt til resten av øya med eit smalt eid.
Elimía
Elimía (gresk Ελιμεία) er ein tidlegare kommune i periferieininga Kozáni i Vest-Makedonía i Hellas. Elimía inngår frå 2011 som ei kommunaleining i kommunen Kozáni.
Doc’
Doc’ er ein serie pastillar som Nidar AS lagar og distribuerer. Produktet vart introdusert i 1970, og finst i dag i fire ymse smakar.
Doc’ halslinser er sette saman av to lag; kjerne og skall. Kjernen blir laga av ingrediensar som blir kokte i hop til ein masse. Denne massen blir elt, før han blir strekt og forma til drops. Etter det blir dropsa plasserte i ein trommel der dei blir sentrifugerte, medan det blir tilsett ein flytande masse som utgjer skallet på pastillane.
Doc’-smakar
I dag finn ein Doc’ i fire ulike posar med ymse smakar.
Doc’ Stærk
«Doc’ Stærk» er ein ny variant i Doc’-serien som vart introdusert i 2008. Desse pastillane er sterkare enn vanleg Doc’. Stærk finn ein i små esker og i tre ymse smakar i dag:
Lufttrykk
Lufttrykk er trykket over eit område i atmosfæren, og det oppstår som følgje av vekta til lufta over området.
Luftmassar er påverka av det generelle lufttrykket inne i luftmassen, og dannar område med høgtrykk og lågtrykk. Lågtrykksområde har mindre atmosfæriske masse over seg, medan høgtrykk har meir atmosfærisk masse over seg.
Luftmolekyla minkar eksponentielt med høgda, og derfor vil òg lufttrykket minke med høgda. Sambandet mellom høgda og lufttrykket er ei tilnærming av første orden:
der P er trykket i pascal (Pa) og h er høgda i meter. Dette viser at trykket i ei høgd på 31 km er om lag 10(5-2) Pa = 1000 Pa, eller 1 % av trykket ved havnivå. Ei grov tilnærming som gjeld for dei første kilometerane over overflata er at trykket minkar med 100 hPa per kilometer.
Ei søyle med luft med ei flate på 1 m2 veg om lag 98 000 kN. Sjå Lufttettleik.
Standard atmosfæretrykk
Standardatmosfære (symbol: atm) er ei måleeining for trykk, og er definert til å vere nøyaktig 1013,25 hPa. Denne verdien representerer det gjennomsnittlege trykket ved havnivå på breiddegraden Paris ligg på.
Eit trykk på 1 atm kan òg skrivast som:
Midla trykk i havnivå (MSLP eller QFF)
Det midla trykket i havnivå (mean sea level pressure, MSLP) er trykket ved havnivå eller trykket på land (som ikkje er i havnivå) redusert til havnivå ved å anta eit isotermisk lag ved temperaturen på stasjonen.
Dette er trykket som vêrobservatørar vanlegvis rapporterer, og som ein kan sjå i aviser eller på fjernsyn. Når eit barometer i heimen er sett til det same trykket som i lokale vêrrapportar, måler dei trykket redusert til havnivå, og ikkje det verkelege lufttrykket.
Reduksjonen til havnivå tyder at dei normale endringane i lufttrykket vil vere dei same for alle vêrstasjonar, uavhengig av kor høgt stasjonane ligg. Høgtrykk og lågtrykk er ikkje avhengig av geografisk forhold, og dette gjer at isobarar på eit vêrkart blir eit nyttig verktøy.
For å måle høgda til eit fly, brukar ein i luftfarten andre måtar å redusere lufttrykket til havnivå, enten QNH eller QFE
Midlare trykk i havnivå er 1013,25 hPa. I flyvêrrapportar (METAR), blir QNH sendt rundt til heile verda i hektopascal (hPa), unntatt i USA og Canada som brukar eit anna system (inches of mercury). I vêrkoden treng ein berre tre tal, dei to siste tala i tillegg til første tal bak komma. T.d. blir 1013,2 hPa sendt ut som 132, 1000,0 hPa som 000, og 998,7 hPa som 987 osv. Dette kjem av at havnivåtrykket svært sjeldan går over 1050 hPa eller under 950 hPa. Det er likevel mogeleg å kome både over og under desse verdiane. Ein tropisk syklon kan t.d. kome ned i trykk på under 900 hPa.
Endring av lufttrykk med høgda
Trykket endrar seg raskt, men jamnt, frå jordoverflata til det ytre rommet. Lista under her viser lufttrykket (som brøkdel av ein atmosfære) i forskjellige høgder. For å finne trykket (i kPa eller % av atm) i ei gitt høgde kan du bruke ein Høgdekalkulator
Lokale trykkvariasjonar
Lufttrykket kan variere mykje på Jorda, og desse variasjonane er viktige for å studere vêret og klimaet. Sjå høgtrykk eller lågtrykk for effektane trykkvariasjonane har på vêret.
Det høgaste målte lufttrykket nokon gong er 1086 hPa, og vart målt i Tosontsengel i Mongolia, 19. desember 2001.
Det lågaste lufttrykket, som ikkje blei målt i ein tornado, er 870 hPa i samband med tyfonen Tip i det vestlege Stillehavet 12. oktober 1979. Rekorden i Atlanterhavet er på 882 hPa i samband med orkanen Wilma 19. oktober 2005.
Lufttrykket svingar opp og ned to gonger dagleg på grunn av tidvasskrefter. Denne effekten er veldig sterk i tropiske område, og nesten lik null i polare område. Grafen øvst på sida viser denne daglege variasjonen i Nord-Europa. I tropane kan endringa vere så mykje som 5 hPa. Desse variasjonane har ein rytme på både 24 og 12 timar.
Fylkesveg 509
Fylkesveg 509 (Fv509) går mellom Stavanger sentrum og Tjensvollkrysset i Stavanger (3 km), og mellom Stangaland i Sola kommune og Sandnes sentrum (6,4 km). Vegen har ei samla lengd på 9,4 km.
Før 1. januar 2010 hadde vegen status som riksveg, saman med den noverande riksveg 509 som utgjer vegstrekninga mellom Tjensvollkrysset og Stangaland.
Bekhuskaien Verven Verksalmenningen Bergelandstunnelen Bergelandsbrua Teaterpassasjen Kannikgata Madlaveien
Vidare til Stangaland som riksveg 509
Kleppvegen Sandnesvegen
Sandnesveien Oalsgata
Mokkatrøffel
Mokkatrøffel er ein sjokolade som Nidar AS lagar og distribuerer.
Produktet vart introdusert i 1937 og er ihopsett av ei mokkakjerne som er dekt av eit tynt lag med mørk sjokolade.
Sjokoladen inneheld minst 45% kakao og kvart eksemplar veg 42 gram.
Det blir berre produsert 500 000 eksemplar av Mokkatrøffel i laupet av eit år. Dette gjer at ein stort sett berre finn sjokoladen i kioskar med eit breitt utval.
Merseyside
Merseyside er eit metropolitansk grevskap i Nordvest-England med opp mot 1,4 millionar innbyggjarar. Det har fått namn frå elva Mersey og vart skipa 1974. Det består av fem bykommunar ved Mersey-estuaret, mellom anna byen Liverpool. Merseyside grevskapsråd vart avskaffa i 1986 så distrikta (bykommunane) er i dag i røynda sameinte styresmakter. Det metropolitanske grevskapet eksisterer derimot framleis etter lova og som eit grevskapsråd. Merseyside er delt i to område av Mersey-estuaret: Metropolitan Borough of Wirral ligg vest for estuaret på Wirralhalvøya. Resten av grevskapet ligg på austsida av estuaret. Dei austlege bykommunane grensar til Lancashire i nord og Stor-Manchester i aust og både vest- og austsida grensar til Cheshire i sør. Området som i dag utgjer Merseyside bestod tidlegare av kommunane Birkenhead, Wallasey, Liverpool, Bootle, Southport og St Helens. Birkenhead og Wallasey var delar av grevskapet Cheshire, medan Liverpool, Bootle, Formby Southport og St Helens var delar av Lancashire.
Hans Johan Frederik Berg
Hans Johan Frederik Berg var ein norsk målar. Han arbeidde mykje som portrettmålar og med akvarellar, men i samtida var han mest kjend som kopist.
H.J.F. Berg var fødd på handelsstaden Kopardal på Løkta i noverande Dønna kommune, der faren Anders Berg var handelsmann. Mora Susanne Meldal Berhof døydde tidleg, men faren gifte seg oppatt med ei dotter av biskop Krogh.
I 1835 byrja han å utdanne seg til kunstnar, først ved Den Kongelige Tegne- og Kunstskole i Christiania, sidan ved kunstakademiet i København. I 1838 vende han attende til Christiania og etablerte seg som portrettmålar. Av personar han portretterte, var Sofie Amalie Bekkevold som var kona til Henrik Wergeland, fiolinisten Ole Bull, godseigar Isach Coldevin og kona hans. Men etterkvart tok fotografiapparatet vekk grunnlaget for ein leveveg som portrettmålar, og han reiste utanlands for å utvikle seg som kunstnar.
Frå 1850-talet hadde Berg kopiert bilete av dei store meistrane. Han reiste omkring på kjende kunstmuseum og kopierte Rembrandt, Rubens m.fl. Koipane vart stilte ut i Stockholm i 1857 og i Christiania i 1861. I 1863 kom han til London for å lære om akvarellmåling. På 1870-talet måla han ein serie bilete som skildra samiske miljø.
Marie av Danmark
Marie er prinsesse av Danmark og den andre kona til prins Joachim av Danmark.
Ranheim Fotball
Ranheim IL fotball Topp (RIL) (stifta 17. februar 1901), betre kjent som Ranheim Fotball, er ein norsk fotballklubb frå bydelen Ranheim i bykommunen Trondheim i Sør-Trøndelag, og frå 4. februar 2010 eit eige idrettslag under allianseidrettslaget Ranheim Idrettslag.
Ranheim spelar i den nest høgaste divisjon i Noreg, OBOS-ligaen (2020). Laget har tidlegare spelt i Norgesserien og Hovedserien, men spelte i 2009 i 2. divisjon avdeling 4.
Noverande hovudtrenar er.
Historie
Hovudlaget Ranheim Idrettslag vart stifta 17. februar 1901.
Ranheim spelte i Norgesserien sesongane 1937/38, 1938/39, 1939/40 og 1947/48, og i Hovedserien sesongane 1949/50, 1952/53, 1954/55 og 1955/56. Stordomstida til Ranheim var på slutten av 1940- og byrjinga av 1950-talet.
Organisasjon
I tillegg til at Ranheim Fotball er ein del av alliansen til Ranheim Idrettslag, er òg sjølve klubben delt inn i ulike avdelingar for fotballaktivitet. Det er tre hovudskilje; toppfotball, breiddefotball og miljøfotball, der toppfotballen er representert ved herrelaget og eliten blant juniorane, breiddefotballen ved kvinnelaget og diverse aldersbestemte lag bak elitelaget i juniorklassen og miljøfotballen ved lag for funksjonshemma, veteranar og øvrige.
Klubbfilosofi
Ranheim som idrettslag har i lang tid vore sentral i trøndersk og norsk idrettshistorie. Det er derimot fotballavdelinga som er den største greina i idrettslaget, og skal verke som eit knutepunkt mellom dei andre greinene i organisasjonen slik at det vert skapt samhald og tilhøyrsle i lokalområdet. Basert på gamle tradisjonar og nye impulsar skal fotballavdelinga vere i stadig utvikling, både sportsleg og organisatorisk.
Hovudmålet til Ranheim har i lang tid vore å rykke opp i og etablere seg i Adeccoligaen. Samstundes er klubben klar på at de ikkje vil bruke pengar dei ikkje har. Før opprykket til Adeccoligaen var hovudtrenar Per Joar Hansen opptatt av at Ranheim ikkje skulle ha heiltidsspelarar i 2. divisjon, då høge spelarlønningar og ekspansiv økonomi ofte har ført til økonomisk krise i andre klubbar. Òg etter opprykkssesongen gjekk Ranheim inn for å redusere spelarlønningane føre sin første sesong i Adeccoligaen, trass opprykk til noko som per definisjon vert kalla toppfotball med medførande mindre tid til jobb og skule ved sida av. Dette såg ut til å føre til ein spelarflukt frå klubben, og det var då òg ein del som drog, men etter kvart signerte dei fleste av dei som var ønska med vidare ny kontrakt. Ranheim budsjetterte med 7,6 millionar kroner for debutsesongen i Adeccoligaen, ein auke på i underkant av tre millionar i forhold til førre sesong.
Eit anna viktig haldepunkt for Ranheim er at spelarane skal ha sterk lokal tilknyting til klubben. Det vert sikta mot ein såkalla Athletic Bilbao-profil, der spelarstallen skal bestå av minst 90 prosent trønderar. For Ranheim omfattar det å vere klubb nummer to i Trondheim og Trøndelag dermed at dei beste trønderske spelarane under sitt nivå – eller eventuelt Rosenborg-spelarar som treng ein passande arena for utvikling – samlar seg i klubben, slik at Ranheim sitt nivå blir merkbart betre enn rivaliserande lag på same eller lågare nivå i divisjonane i fotballhierarkiet.
Stadion
Heimebanen til Ranheim heter DNB Arena, tidlegare kjent som Ranheim Stadion. Den offisielle rekorden er på rundt 7 500, frå då Ranheim spelte ein avgjerande kamp for å vinne førstedivisjon i Trøndelag 30. mai 1949 mot.
Banen har gjennomgått diverse modifikasjonar sidan den gong, mellom anna innføring av grasbane i 1939 og gjenoppbygging av stadionet etter andre verdskrigen. I høvet opprykket til Adeccoligaen skal stadionet på nytt vidareutviklast. Dei seks første heimekampane til Ranheim i Adeccoligaen vart spelt i Abrahallen. Første heimekamp for Ranheim i Adeccoligaen vart følgt av 490 betalande publikummarar i Abrahallen 11. april 2010.
Anna
Vinterserien: 2006, 2007 og 2008
Spelarstall
Oppdatert 1. juli 2020
Voldemar Väli
Voldemar Väli var ein estisk brytar som var med i dei olympiske leikane i 1928 i Amsterdam og 1936 i Berlin.
Losna i Solund
Losna er ei øy i Solund kommune i Vestland. Ho har eit areal på 15,3 km² og 2 innbyggjarar (2023). Det høgaste punktet er Meinova på 451 moh. Øya ligg aust for Krakhella på øya Sula. Losna har eigen ferjekai. Øya har gammalt jordbruksland, men det er i dag ikkje gardsdrift på øya. Det er noko turisme i sommarhalvåret. På byrjinga av 1900-talet var det rundt hundre fastbuande på øya.
Chiang Mai
Chiang Mai (เชียงใหม่), nokre gonger transkribert '"Chiengmai'", er provinshovudstaden i provinsen Chiang Mai-fylket i det nordlege Thailand. Folketalet er (2005) om lag 201.000.
Voldemar Väli
Väli vart olympisk meister i bryting under OL 1928 i Amsterdam. Han vann den nest lettaste vektklassen fjørvekt, 62,0 kg, i gresk-romersk stil. Det var seks vektklassar i den gresk-romerske og sju i fri stil. Åtte år seinare, under OL 1936 i Berlin kom han på tredje plass i bryting gresk-romersk stil i lettvekt.
Losna i Solund
Losna høyrde fram til 1. januar 1964 til Gulen kommune. Ved overføringa av øya frå Gulen til Solund hadde øya 40 innbyggjarar.
Namn
Det er omstridd kva opphavet til namnet «Losna» er. Ein teori går ut på at namnet har samanheng med adjektivet laus og verbet losne, det vil seie at det går på at øya er skild frå naboøya i vest, Sula. Dei to øyene er skilde frå kvarandre med det smale Krakhellesundet. Ein annan teori er at namnet har samanheng med ordet lys, og at Losna tyder «den glinsande».
Chiang Mai
Byen ligg om lag 800 km nord for Bangkok, ved Ping-elva, og er omkrinsa av nokre av landets høgaste fjell.
Losna i Solund
Namn
Namnet vart skrive «Losno» (dativ, eintal) ca. 1360 og «i Losno» (dativ, eintal) i 1391.
Historie
Losna er ei berglendt øy, og det er ikkje så mange stadene som har eigna seg til busetjing og jordbruk. Søraustre delen av øya merkjer seg ut med ei litt større flate og der ligg garden Losna (no Losnegard), som Losnaætta har namnet sitt frå. Losnaætta eigde mykje av Ytre Sogn i stordomstida si og i tre generasjonar var menn frå ætta riksrådar for kongen i seinmellomalderen, men ein veit ikkje om nokon av dei budde på Losna. Det er ikkje så mange spor på Losnegard som tyder på at det har vore ein storgard der, og det er fleire teoriar om kvar Losnaætta hadde hovudbølet sitt, ein går ut på at det var i Bøfjorden i Hyllestad.
Kyrkje
I mellomalderen var det kyrkje på Losnegard, på staden som framleis heiter Kyrkjeneset. Kyrkja er fyrste gong nemnt i kjeldene i Bjørgvin kalvskinn frå kring 1360. I 1820 såg ein framleis tydelege spor etter kyrkjetufta og nokre graver. Kyrkja kom bort ei gong mellom 1360 og 1585.
1900-talet
Dei fekk skulehus på Losna i 1922. Det vart ført fram elektrisk kraft til øya i 1958, og telefon kom i 1936. Posten hadde brevhus på Losna frå 1914 til 1920, då fekk øya eige postopneri med postnummer 5986 LOSNEGARD. Det vart nedlagt 31. desember 1976. Fylkesbaatane hadde stoppestad på Losna frå 1914.
Matrikkelgardar
Det er fire matrikkelgardar på Losna, dei er:
The Clements Checklist of Birds of the World
The Clements Checklist of Birds of the World er ei bok som lister opp fugleartane i verda, opphavleg autorisert av Jim Clements. Ho er brukt som ein av fleire autoritative referansar innan taksonomi av fuglar. Boka vert gjeven ut av Cornell University Press og finst i ei sjette utgåve frå 2007. Eldre utgåver kom ut på Ibis Publishing.
Bauer
Bauer er eit etternamn av tysk opphav og tyder bonde.
Northamptonshire
Northamptonshire (tidlegare County of Northampton, forkorta Northants. eller N/hants) er eit grevskap i engelske Aust-Midlands med kring 685 000 innbyggjarar. Det grensar til Warwickshire i vest, Leicestershire i nord, Rutland i nord, Cambridgeshire (inkludert byen Peterborough) i aust, Bedfordshire i søraust, Buckinghamshire (inkludert Milton Keynes) i sør, Oxfordshire i sørvest og Lincolnshire (den kortaste grevskapsgrensa i England på 19 m) i nrodaust. Administrasjonsbyen er Northampton.
Peterborough høyrte historisk sett til Northamptonshire, men vart i 1888 eit eige grevskap, og så i 1974 ei sameint styresmakt i Cambridgeshire.
Shinya Kato
Shinya Kato er ein tidlegare japansk fotballspelar.
Han spela for klubbane Kashima Antlers, JEF United Ichihara, Yokohama F. Marinos, Kashiwa Reysol, Ehime FC og Ventforet Kofu.
Tuk-tuk
Tuk-tuk eller autorickshaw er ein motorisert rickshaw som er ei utbreidd form for transport i fleire land i Asia og Afrika. Tuk-tuken består av ei metallramme av stål eller støypejarn på tre små hjul (eitt framme og to bak), eit sete for sjåføren framme og eit sete for tre passasjerar bak.
Ein tuk-tuk er normalt utstyrt med ein motorsykkelversjon av ein to-taktars motor med same styret som på ein motorsykkel. Transportmiddelet har fått namnet sitt etter den karakteristiske lyden motoren lagar. Tuk-tuk er eit effektivt transportmiddel, særleg i tung trafikk.
Ein tuk-tuk er å sjå i filmen The Beach med Leonardo DiCaprio. Ong Bak med Tony Jaa har ei biljakt-scene med fleire tuk-tukar. Tuk-tukar har også ei rolle i Playstation 2-spelet Stuntman. Under finalen i Miss Universe 2005 i Bangkok vart Nancy O'Dell frakta på scena i ein tuk-tuk.
Ståle
Ståle og Stål er mannsnamn, av norrønt Stáli, av 'stål, herda jern'.
Ståle har i Noreg namnedag 5. desember.
Sarasvati
Sarasvati er gudinna for lærdom og kunst i alle slags former. Ho er ei svært viktig gudinne for hinduar, og får meir merksemd enn mannen sin, Brahma.
Vedaene var òg ei gåve til menneska, og Sarasvati skal ha gjeve menneska skrivekunsten slik at dei kunne skriva ned desse songane. Med dei indiske alfabeta kan ein òg skriva musikk, som Sarasvati òg er gudinne for.
Form
Sarasvati kan ha form som ei elv, som blir nemnd i hinduiske tekstar som like stor og viktig som Ganga. Denne elva finst ikkje i dag, men har sannsynlegvis eksistert tidlegare. I dag finst det to mindre elvar som blir kalla Sarasvati, ei i Gujarat og ei i nordaustre India.
Som regel blir likevel gudinna framstilt som ei kvinne, kledd i ein kvit sari og med lys eller kvit hud. Ho sit gjerne på ei svane, ein påfugl, eller ein lotusblom. Ho speler som regel på ein vina, men andre ting ho òg kan halda er ei bok som symbol for lærdom, ei fløyte som symbol for kunst, og ein perlekrans som viser til Sjiva.
Sarasvatidagen
Det er særleg dei som driv med læring som tilber Sarasvati. Ein rektor kan til dømes ha ein statue av henne på kontoret sitt, men ho kan òg bli symbolisert med ei enkel bok, ein penn eller eit blekkhus.
På gudinna sin høgtidsdag, sarasvati podja, leiar lærarar elevane sine i ei bøn til gudinna, medan studentar legg til sides ei bok den dagen som ho kan signa. Men dagen blir også markert av arbeidarar, ettersom hinduismen lærer at ein kan oppnå visdom også gjennom arbeid. Desse ber gudinna signa eitt av verktøya sine, anten det er ein plog eller ein datamaskin.
Sarasvati podja blir feira til ulik tid alt etter kvar ein er. I Nord-India feirar ein dagen på vasanta pantsjami, på den femte vårdagen i månaden magha. Sør i landet feirar ein henne derimot om hausten, på den niande dagen i navaratrifestivalen.
Sarasvati som nemning
Menn som har oppnåd mykje visdom kan få ærestittelen sarasvati. Dette gjeld mellom anna dei fem overhovuda for advaitahinduismen.
Flytoget
Flytoget er eit høghastigheitstog av typen GMB type 71 som tek passasjerar til og frå Oslo lufthamn, Gardermoen, og hadde inntil 2009 Asker som endestasjon i vest. I dag er endestasjonen Drammen. Toget har sidan 2005 hatt ein tillaten toppfart på 210 km/t.
Toget brukar 19 minuttar frå Oslo Sentralstasjon til Oslo Lufthamn og går kvart 10. minutt frå Oslo Sentralstasjon og Oslo Lufthamn, og kvart 20. minutt frå Drammen.
Indremisjonsforbundet
Indremisjonsforbundet (ImF) er ei samanslutning av 1500 kristne lag og foreiningar i Noreg, i hovudsak på Sunnmøre, Hordaland, Sogn og Fjordane, Aust-Agder, Vest-Agder og Rogaland, men organisasjonen driv au arbeid i Trøndelag, Nordland og Finnmark, blant anna som medeigar i Øytun folkehøgskole.
ImF vart grunnlagt 19. oktober 1898, då utsendingar frå kristne enkelståande og samarbeidande forsamlingar gjekk saman. Dei ville organisere seg, og i 1897 gjekk diskusjonen om dei skulle gå inn i Det norske lutherske Indremisjonsselskap, som i dag ber namnet Normisjon, eller starta noko eige. Resultatet vart Det Vestlandske Indremisjonsforbund (DVI), som i 2000 skifta namn til Indremisjonsforbundet.
ImF er bygd opp av 13 sjølvstendige krinsar, og på Generalforsamlinga anna kvart år vel utsendingar frå desse eit sentralstyre.
Indremisjonsforbundet sitt motto er: «Med Guds ord til folket».
Indremisjonsforbundet har sitt hovudkontor på Bildøy utanfor Bergen, her ligg au Bibelskulen Bildøy eigd og dreve av Indremisjonsforbundet.
Gianluigi Buffon
Gianluigi Buffon er ein italiensk fotballspelar. Buffon har spela som keeper for Juventus og det italienske landslaget.
Klubbkarriere
Buffon vart fødd i Carrara i Toscana. Han starta karrieren i Parma i 1995. Han fekk debuten sin i Serie A mot AC Milan, 19. november 1995, berre 17 år gammal. Han var med på å vinna UEFA-cupen med Parma i 1999. I juli 2001 gjekk han til Juventus for om lag 400 millionar kroner, som den dyreste keeperen gjennom tidene, til då.
I 2004–05 hjelpte Buffon Juventus til laget sin tredje Serie A-tittel på fire sesongar. Buffon sine utrolige redningar i den avgjerande kampen mot AC Milan var med på å avgjera kampen. Men denne tittelen, saman med neste års tittel, vart trekt attende etter dommarskandalen i 2006.
Då Juventus vart flytta ned til Serie B, valde Buffon å bli i klubben, trass i at han kunne gått til ei rekkje andre klubbar. Kontrakten med Juventus vart våren 2007, då klubben var sikra opprykk til Serie A igjen, forlenga til 2012. I 2009 vart kontrakten forlenga til 2013. Han var med på å vinna Serie A med Juventus i 2012, 2013 og 2014.
Landslagskarriere
Etter å ha vore reserve for Gianluca Pagliuca under VM i 1998 og gått glipp av EM i 2000 grunna skade, starta Buffon for Italia under VM i 2002 og EM i 2004.
I VM i 2006, som Italia vann, vart Buffon kåra til beste keeper og fekk Lev Jasjin-prisen. Under fotball-EM i 2008 var Buffon Italia sin landslagskaptein.
Involvering i dommarskandalen 2006
12. mai 2006 vart det påstått at fire Juventus-spelarar var mistenkte for å ha satsa pengar på kampar som dei sjølve hadde spelt i. To av dei skulle ha vore stjernene Gianluigi Buffon og Fabio Cannavaro, ifølgje den svenske avisa Expressen,, som nemner to cupkampar mot Atalanta i 2006 og i 2005 der Juventus tapte. Buffon vart frikjend.
Fylkesveg 510
Fylkesveg 510 (Fv510) går mellom Stangaland i Sola kommune og Kleppe i Klepp kommune.
Kleppvegen
Liv Marie Austrem
Liv Marie Austrem er ein forfattar frå Vågå i Gudbrandsdalen. Austrem har mellom anna fått Brageprisen to gonger saman med Akin Düzakin for biletbøkene Tvillingbror og Tvillingsøster. Ho er cand.mag. med pedagogisk drama som spesialfelt.
Fylkesveg 510
Solavegen
Krókos
Krókos (gresk Κρόκος) er ein distriktsby i periferieininga Kozáni i Vest-Makedonía i Hellas. Krókos var hovudsete i den tidlegare kommunen Elimía, som no er ei kommunaleining i kommunen Kozáni.
Erling Jevne
Karriere
Jevnes største individuelle prestasjonar var to sølvmedaljar, ei på 50 km under Ski-VM 1997 i Trondheim, den andre på 30 km under dei olympiske leikane året etter. Tre gongar gjekk han til topps i verdscuprenn (1996, 2000, 2001/02). I alt kom han tolv gongar på pallen i verdscupen (3-6-3).
Randi Karlstrøm
Randi Karlstrøm er ein norsk politikar for KrF.
Karlstrøm vart utdanna sivilagronom frå Landbrukshøgskolen på Ås i 1986. Ho var frå 1992 til 1995 generalsekretær i Norsk Bonde- og Småbrukarlag. I 1996 fekk ho likestillingsprisen i Finnmark fylke. Ho satt på Stortinget frå Finnmark i 1997–2001. I 1999 starta ho ein kaffebar i heimbygda, som ho enno driv. Frå 2004 har ho vore deltidstilsett  i Finnmark krets av Noregs KFUK-KFUM. I 2006 vart ho medlem av Nord-Hålogaland Bispedømmeråd, og i 1997-2001 medlem i Nordisk Råd.
Kryssaren «Murmansk»
«Murmansk» er ein kryssar av Sverdlov-klassa som tenestegjorde i den Sovjetrussiske nordflåten. Skipet vart sjøsett den 22. september 1955 og var i teneste fram til 1989. I 1994 vart «Murmansk» seld til India for opphogging. Medan det var på slep, sleit skipet seg og rann på grunn ved Sørvær i Finnmark.
Det har vore diskusjonar om kryssaren «Murmansk» inneheld radioaktive miljøgifter, eller ikkje. Arbeidet med å få fjerna vraket starta i 2009 og skal vere ferdig innan 2011. I revidert nasjonalbudsjett sette regjeringa av 328 millionar kroner til fjerninga av vraket.
Joner
Joner er eit norsk slektsnamn laga som ei omdanning av Johansen. Namnet er sjeldant i Noreg, og bruken er verna.
Hisarøyna
Hisarøyna eller Hiserøyna er ei øy i Gulen kommune i Vestland. Ho ligg sør for Sognesjøen, den ytste delen av Sognefjorden. Arealet er 18,7 km² og det høgaste punktet er Veten på 313 moh. Øya har 43 innbyggjarar (2001).
Sør for Hisarøyna ligg Gulafjorden og Sandøyna.
Fastlandssamband
Hisarøyna fekk fastlandssamband i form av kabelferje i 2013. Kabelferja er driven av ein elektrisk motor, og var det fyrste bilferjesambandet som blei drive av elektrisk kraft i Noreg. Kabelferja går frå Mjånes til Nyhammar og ferjeturen tar ca. 10 minutt.
Folketalsutvikling:
Oslo Turnforening
Oslo Turnforening vart stifta i 1855 som Chistiania Turnforening og vart då den fyrste idrettsforeininga i Noreg. Etter 1909 har det vore drive idrettar som friidrett, boksing og symjing i tillegg til turn i foreininga. Mellom dei meir kjende medlemene i Oslo Turnforening har vore boksaren Pete Sanstøl og turnaren Unni Holmen.
Arne Korsmo
Arne Korsmo var ein norsk leiande funksjonalistisk arkitekt og og formgjevar. Han underviste ved Statens håndverks- og kunstindustriskole og var professor ved Noregs Tekniske Høgskole (NTH) i Trondheim. Åleine og i samarbeid med mellom anna Sverre Aasland, Knut Knutsen og Christian Norberg-Schulz teikna han ei rekkje villaer. Han formgav ei rad produkt i lag med kunsthandverkaren Grete Prytz Kittelsen som han var gift med i åra 1945-1960.
Ottesen
Ottesen er eit nordisk slektsnamn danna som eit patronym av Otto.
Oslo Turnforening
Det var den austerrikske bokbindaren Joseph Stockinger som tok initiativ til oppstartinga av foreininga. Han kom til Oslo i 1854 og tok seg arbeid i eit bokbinderi og året etterpå var han drivkrafta då turnforeninga vart stifta.
Arne Korsmo
Til saman teikna Korsmo rundt 50 villaer, fleire av dei er rekna som hovudverk i norsk funksjonalisme, mellom anna rekkjehus i Planetveien i Oslo, Villa Dammann og Villa Stenersen med fleire.
Oslo Turnforening
Oslo Turnforening eig og driv i dag Oslo Turnhall i St. Olavs gate i Oslo sentrum og Haslehallen på Hasle lenger aust i byen. Medlemstalet i 2006 er om lag 2500.
Arne Korsmo
Liv og virke
Korsmo var son av agronom og botanikar Emil Korsmo (1865–53). Han voks opp i Kristiania og tok examen artium i 1920. Han tok diplomeksamen frå arkitektlinja på Noregs tekniske høgskole (NTH) i 1926. Han hadde deretter praksis hos fleire av dei tonegjevande arkitektane i Oslo på denne tida: Kristian Biong; Arnstein Arneberg og Magnus Poulsson; i tillegg til Finn Bryn og Johan Ellefsen.
Han drog deretter på studiereise på kontinentet med støtte frå Henrichsens legat i åra 1928–1929 og henta inspirasjon og impulsar frå funksjonalismen, ei retning som han sjølv vart ein eksponent for.
Mellom 1929 og 1935 dreiv han arkitektkontor saman med arkitekt Sverre Aasland. I løpet av 20 år teikna Korsmo 50 villaer. Fleire av dei blir rekna mellom hovudverka i norsk funksjonalisme, mellom anna rekkehus i Planetveien, Villa Dammann og Villa Stenersen med fleire.
Han underviste på Statens håndverks- og kunstindustriskole (SHKS) i møbelklassen. Samstundes virka han som formgivar og brukskunstnar, ofte saman med den dåverande kona si, formgivaren Grete Prytz Kittelsen. Mange av møblane og bruksgjenstandane deira var langt føre si tid. Mellom dei viktigaste er:
Arne Korsmo er den einaste norske arkitekten som er blitt tildelt Grand Prix ved Triennalen i Milano (1954).
Frå 1956 var han professor ved arkitektavdelinga ved Noregs Tekniske Høgskole. Her var han fram til han døydde i 1968.
Korsmo var ein inspirerande personlegdom som øvde sterk innverknad på mange studentar som seinare vart tonegjevande innan arkitektur og møbeldesign, m.a. arkitekt Sverre Fehn og interiørarkitekt MNIL Adolf Relling.
Eige arbeid
Utførte arbeid:
Petting
Petting er eit engelsk ord som betyr 'kjæling'. På norsk har det fått ei meir seksuelt lada tyding, og viser til ulike former for kjærteikn som ikkje inneber samleie.
Yasutaka Kobayashi
Yasutaka Kobayashi er ein tidlegare japansk fotballspelar.
Han spela for klubbane Kashima Antlers, Vegalta Sendai, Kawasaki Frontale, Mito HollyHock, Tokushima Vortis, Fagiano Okayama og Fukushima United FC.
Krokantrøffel
Produktet vart introdusert i 1937 og er sett saman av ei kjerne med krokanbitar som er dekt over med eit tynt lag mørk sjokolade.
Sjokoladen inneheld minst 45 % kakao og kvart eksemplar veg 42 gram.
Det blir berre produsert 170 000 eksemplar av denne sjokoladen i laupet av eit år. Dette gjer at ein stort sett finn han i kioskar med eit større utval.
Hardangerjakt
Ei hardangerjakt er ei éi-masta kravellbygd seglskute med akterspegel, gaffelrigg og bomsegl. Til skilnad frå tidlegare jakter hadde hardangerjakta rett skrånande framstamn og eit karakteristisk spring. Ei jakt kunne bli bruka i utanriksfart, men hovudbruken — i det minste nordom Bergen — var kystfart, inkludert frakt av saltfisk, sand o.a.
«Gjøa», som Roald Amundsen bruka gjennom Nordvestpassasjen, var ei hardangerjakt.
Torleiv
Torleiv og Thorleif er mannsnamn, av norrønt Þorleifr. Namnedelane viser til guden Tor og 'arving, etterkommar'. Namnet har ei rekkje skrivemåtar.
Torleiv har namnedag den 27. november i Noreg.
Bruk
Namnet hadde ein topp på popularitetskurven i Noreg i 1920-åra, bruken av namnet har gått jamt attende sidan andre verdskrigen.
Løding
Løding er ein tettstad i Bodø kommune i Nordland fylke. Staden ligg inst i Saltfjorden, om lag 19 kilometers køyring austom Bodø sentrum. Området vert oftast kalla Tverlandet, og er ein forstad til Bodø. Nemninga Tverlandet omfattar òg områda Hopen, Godøynes og Naurstad som ligg rundt tettstaden. Løding er det nordlege startpunktet for Fylkesveg 17 (Kystriksvegen) og Riksveg 80 og Nordlandsbanen går gjennom tettstaden.
På Løding ligg Tverlandet kyrkje.
Piz Linard
Piz Linard er eit pyramideforma fjell i kantonen Graubünden i Sveits. Den 3 411 m høge fjelltoppen er den høgste i Silvrettafjella, som er ein del av Dei rätiske Alpane. Piz Linard ligg mellom dalane Val Lavinuoz i aust og Val Saglains i vest. Begge dalane høyrer til nedslagsfeltet til elva Inn i Engadin-dalen.
Toppen vart kliven 1. august 1835 av geologen og naturforskaren Oswald Heer leia av Johann Madutz. Ei segn seier at ein mann som heitte Chounard etter mykje møye nådde toppen av Piz Linard i 1572, berande på ein stor gyllen kross. Krossen har aldri vorte funnen.
Normalruta til topps går opp sørveggen. Frå Chamanna dal Linard brukar ein 4-5 timar på turen. Denne ruta vert gått rett ofte om sommaren, då ein har eit vidt utsyn over fjellheimen.
Sjokoladen Cuba
Cuba er ein sjokolade som Nidar AS lagar og distribuerer.
Produktet vart introdusert i 1938, og i Noreg blir det selt kring fire millionar Cuba-sjokoladar kvart år.
Cuba er hard på utsida og mjuk inni. Han blir laga ved at sjokolademasse blir fylt i former. Eit stempel lagar så sjokoladeskallet, før fyllet og bunndekket til slutt blir festa på.
Sjokoladen inneheld minst 30% kakao, minst 20% mjølk, og kvart eksemplar veg 37 gram.
Panarea
Panarea er den nest minste (etter Basiluzzo) av dei viktigare medlemmane av Dei eoliske øyane i Tyrrenhavet utanfor nordkysten av Sicilia i Italia. Ho har eit areal på berre 3,4 km². I antikken vart øya kalla Euonymus, den nærliggande småøya til Basiluzzo, som administrativt høyrte til Panarea, vart kalla Hycesia" Det er arkeologiske spor som går tiblake til mykenske innbyggjarar, om lag 1200 f.Kr., og øya var seinare busett av romarar. Det budde framleis folk på øya fram til sjørøvarar og andre røvarar i Middelhavet gjorde det umogeleg å bu her etter Romarriket sitt fall.
Øya er ein gamal, utdøydd vulkan. Det høgaste punktet på øya er Punta del Corvo med ei høgd på 421 meter over havet. Det er varmekjelder nær landsbyen Punta di Peppe e Maria. Mange kjem til den vesle øya for å dykke, og ein kan til og med symje til eit skipsvrak mellom klippene ved Lisca Bianca og Bottaro.
I dag bur det om lag 280 innbyggjarar på øya året rundt, men om sommaren kjem det turistar hit i hopetal.
Dimítrios Ypsilándis i Kozáni
Dimítrios Ypsilándis (gresk Δημήτριος Υψηλάντης) er ein tidlegare kommune i periferieininga Kozáni i Vest-Makedonía i Hellas. Dimítrios Ypsilándis inngår frå 2011 som ei kommunaleining i kommunen Kozáni.
C. Wright Mills
Charles Wright Mills, med forfattarnamnet C. Wright Mills, var ein USA-amerikansk sosiolog frå Texas i USA. Han var særleg oppteken av å studere makttilhøva i moderne samfunn, samt den rolla intellektuelle spela i det USA-amerikanske samfunnet i tida etter 2. verdskrigen.
Liv og gjerning
Mills var fødd i Waco i delstaten Texas. Han avla eksamen ved universitetet i Austin i 1939. To år seinare tok han ein doktorgrad ved Wisconsin-universitetet. Frå 1946 arbeidde han ved Columbia-universitetet. Trass mange kontroversar vart han der verande til han døydde.
Mills la ut på talrike tenestereiser, mellom anna var han i både Tyskland og i Sovjetunionen. På byrjinga av 1960-åra besøkte han Cuba, som ein av dei fyrste US-amerikanarane etter revolusjonen. Ei engagsjert og kritisk-praktisk oppfatning av sosiologien var karakteristisk for den vitskapelege aktiviteten hans. Ein kan dele livsgjerninga hans opp i tre åtskilde fasar. I den fyrste fasen studerte han sosialfilosofi og tok elles inntrykk frå sosiologiske klassikarar som Karl Marx, Thorstein Veblen, Max Weber, Gaetano Mosca og Vilfredo Pareto. Fase to var ein periode med grundige, empiriske arbeid; medan den tredje fasen samfattar begge interessefelta i ein særleg Arbeitsweise sosiologisk Reflexion. Ut av denne siste fasen kom hans bidrag til sosiologien; Two Styles of Social Science Research; seinare vart tankane gjennomarbeidd og kom som The Sociological Imagination. Mills fekk stor merksemd for trilogien han skreiv over sine undersøkingar av maktforholda i USA. Fyrste boka ''The New Men of Power. America's Labor Leaders'' tok føre seg arbeidar-sjiktet og kom ut i 1948. Tre år seinare kom studien over dei USA-amerikaniske mellomlaga, White Collar: The American Middle Classes, og til sist vart makteliten i USA nøye analysert i The Power Elite frå 1956.
Mills hevda i boka om mellomklassen at personar tilsett i store firma var konservative, ettersom dei identifiserte seg med arbeidsgjevarane sine. Dessutan ber kvitsnippfolka på ei frykt mot statustap, noko som gjer at dei er vakt mot endringar i arbeidslivet og reformer i samfunnet.
I boka The Power Elite omtala han det han kalla for «den høgre umoralen». Mills sikta då ikkje til personleg svikt eller private lytar, men ein institusjonalisert umoral sett i system. Eit system der pengar er einaste målestokken på framgang og moral, og dei standardar som vert nytta for å vurdera verd berre er dei pekuniære. Mills kom med forslag om kva rettar og plikter som følgjer med offentleg samtale og demokrati: «I ei offentlegheit slik me forstår omgrepet er det omtrent like mange menneske som uttrykker meiningar som det er mottakarar av dei. Offentleg kommunikasjon er organisert slik at det er ein sjanse for å svara umiddelbart og effektivt på ei meining som er uttrykt offentleg. Meiningar som er forma av slik diskusjon finn lett uttrykk i verknadsfull handling, om nødvendig i motstrid til dei rådande autoritetar.
Mills meinte offentlegheita, ikkje minst fjernsynet, har vorte einsretta for å skape «lukkelege konsumerande robotar», noko som skaper eit samfunn med ein «elite» som kan manipulere «massen». Mills fremja eit syn om at sosiologane pliktar å opplyse massane og ikkje underordne seg statlege eller privat-økonomiske strukturar.
Volli haldeplass
Volli haldeplass ligg i Raundalen i Voss i Vestland og er ein haldeplass på Bergensbanen. Han vart opna i 1936.
Volli haldeplass ligg mellom Eggjareid haldeplass og Reimegrend stasjon, 359,80 km frå Oslo.
Det er lokaltoga i Raundalen som stoppar på Volli.
Fylkesveg 511
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Westerschelde
Westerschelde er estuaret til elva Schelde sørvest i Nederland. Elva hadde ein gong fleire estuar, men desse heng ikkje lenger saman med Schelde slik at Westerschelde i dag er den einaste direkte vegen til sjøen. Westerschelde er ei viktig transportåre til hamna i Antwerpen derfor er elva, i motsetnad til fleire av dei andre greinene ikkje lukka av ei demning som ein del av Deltaprosjektet. I staden for er dika rundt elva gjort høgare og sterkare.
Indoiranske språk
Indoiranske språk utgjer ei av hovudgreinene i den indoeuropeiske språkfamilien, den austlegaste av dei greinene som ikkje er utdøydde.
Westerschelde
Mange skip har forlist i Westerschelde. I samband med ein avtale mellom Nederland og Flandern i 1995 vart mange av desse vraka fjerna for å betre tilgangen til Antwerpen. Dei siste 38 vraka vart fjerna i løpet av 2003. Det største vraket var den 131 meter lange «Alan A. Dale» som vart fjerna i juni 2003.
Indoiranske språk
Dei indoiranske språka blir delte i to hovudgrupper, indoariske språk og iranske språk, men i overgangsområdet mellom desse hovudgruppene finst det ein del språk som har vore vanskelege å klassifisere, nemleg dei nuristanske språka og dei dardiske språka, som av mange blir rekna som to ekstra greiner av indoiransk. Dei nuristanske språka har òg blitt rekna som ei undergruppe av dei dardiske språka, men desse sistnemnde – utan nuristanske språk – blir av mange rekna som ei undergruppe av dei indoariske språka. Den norske språkforskaren Georg Morgenstierne (1892–1978) er mellom dei som har arbeidt mest med dei nuristanske og dei dardiske språka.
Westerschelde
Westerschelde-tunnelen
I midten av mars 2003 vart det opna ein 6,6 km lang tunnel under Westerschelde frå Ellewoutsdijk (Borsele kommune) i Zuid-Beveland til Terneuzen i Zeeuws-Vlaanderen. Det er den lengste tunnelen i Nederland og kostar 4,50 euro (2007) i bompengar for bilar og motorsyklar.
Ferje
Det går ferjer mellom Flushing og Breskens. Tidlegare var dette bilferjer, men etter tunnelen opna er desse berre tilgjengeleg for passasjerar og syklistar.
Storåsfestivalen
Storåsfestivalen er ein musikkfestival som blir arrangert på Storås i Meldal i Sør-Trøndelag. Festivalen blir halden den siste helga i juli.
Storåsfestivalen er sagt å skulla vera ein stad der den trønderske landsbygda møter den urbane kulturen. I tillegg til god musikk, satsar arrangørane òg på å vise fram lokalprodusert mat, ofte av den tradisjonsrike sorten.
Det er tre musikkscener; Huldrascenen, Sagascenen og hovudscenen kalla Solscenen.
Den første festivalen var i 2004. Tilstrauminga av folk var mykje større enn venta på førehand, og teltcampingen måtte utvidast fleire gonger for å få plass til alle. I 2007 hadde festivalen vakse til å bli den nest største i Noreg.
Ei viktig drivkraft bak festivalen er Sveinung Sundli, kjent frå musikkgruppa Gåte.
Toshihiro Yahata
Toshihiro Yahata er ein tidlegare japansk fotballspelar.
Han spela for klubbane Kashima Antlers, Vegalta Sendai, Mito HollyHock og Matsumoto Yamaga FC.
Unni Holmen
Unni Holmen er ein norsk tidlegare turnar og hesteryttar frå Oslo. Ho vart nordisk meister i turn tre gongar og vann åtte kongepokalar. Holmen var medlem i Oslo Turnforening.
Karriere
Kringom 1980 var Holmen aktiv i sprangriding, med på Noregs landslag.
Unni Holmen er mor til fotballspelaren Kim Holmen.
Toppserien
Namnet «Toppserien» vart teke i bruk offisielt føre 2000-sesongen. Frå serien fekk offisiell status i 1987 til 1995 heitte han «1. divisjon fotball for kvinner» frå 1995 til 1999 «Eliteserien i fotball for kvinner».
Serien har bestått av 10 lag frå 1987 til 2006, og tolv lag frå 2007.
Historie
Det vart arrangert fleire kretsseriar for kvinnelag mellom 1977 og 1979. Ingen av serievinnarane møtte kvarandre, og slik sett var alle seriane autonome. I 1980 vart inndelinga slik at dei beste laga spelte i to regionale seriar, medan det var ein divisjon under, inndelt krinsvis. Først i 1982 vart det spelt ein uoffisiell finale mellom vinnarane av dei to regionale ligaene, Asker og Troll. Asker vann 3-0. I 1983 var det finalen mellom Setskog og Trondheims/Ørn. Trondheims/Ørn vann 2-1.
Frå 1984 vart dei regionale seriane utvida frå to til tre seriar; på Vestlandet, Austlandet og Trøndelag. Vinnarane av dei tre seriane møttest i ein eigen runde der dei spelte ein kamp mot kvarandre. Dette gjentok seg i 1985, og i 1986 vart òg Nord-Noreg inkludert. Dette vart siste gongen det vart arrangert regionale seriar, då det i 1987 vart innført landsomfattande kvinnefotball. Det er delte meiningar om perioden frå 1984 til 1986 skal takast med i den offisielle statistikken.